Goldar

Goldar on kuvitteellinen hahmo Power Rangers -universumissa, joka esiintyi ensimmäisen kerran sarjassa Mighty Morphin Power Rangers. Alun perin hahmo perustui japanilaisen Super Sentai -sarjan Kyōryū Sentai Zyuranger vihollisen Witch Bandoran kätyriin Grifforzeriin. Goldar oli voimakas ja itsevarma soturi, joka palveli Rita Repulsan ja Lord Zeddin alaisuudessa. Ensimmäisellä tuotantokaudella hän taisteli välillä yhdessä Scorpinan kanssa. Kolmannella tuotantokaudella ja siitä eteenpäin hän oli usein Rito Revolton seurassa.

Goldar oli kullanvärinen leijonakasvoinen ja aarnikotkateemainen soturi. Hänellä oli punaiset silmät ja karhea ääni. Goldarin äänenä toimi Kerrigan Mahan.

Toisin kuin monet muut vihollisten kätyrit Goldar oli yksi harvoista, joka pärjäsi taistelussa yksin kaikkia Power Rangereita vastaan. Hän alkoi myöhemmin kuitenkin menettää otettaan ja koki ensimmäisen todellisen tappionsa Jasonia vastaan toisella tuotantokaudella jaksossa Missing Green.Mighty Morphin Power Rangers: 2. tuotantokausi; "Missing Green" Sarjan edetessä Goldarista tuli aina vain vähemmän uhkaava hahmo ja samalla hän muuttui koomisemmaksi. 

Hahmon tarina
 Mighty Morphin Power Rangers 
Goldar johti heti Rita Repulsan ensimmäistä hyökkäystä Maahan. Hän kohtasi kuitenkin pian Power Rangerit ja hävisi Megazordille taistelussa.Mighty Morphin Power Rangers: 1. tuotantokausi; "Day of the Dumpster" Goldarilla oli tapana antaa säännöllisesti ohjeita Ritalle ja häviöiden jälkeen vannoa kostoa rangereille. Rita ja myöhemmin myös Lord Zedd syyttivät usein Goldaria (ja myös Squattia ja Baboota) suunnitelmiensa epäonnistumisista. 

Goldar osallistui usein itse taisteluihin rangereita ja heidän zordejaan vastaan. Hänen vihansa Jasonia ja Tommyä kohtaan kasvoi hänen kokemien tappioiden myötä. Goldarilla oli myös oma zordinsa, muinainen sotakone Cyclopsis. Rangerit kuitenkin tuhosivat sen Ultrazordilla pitkään kestäneiden taisteluiden jälkeen.Mighty Morphin Power Rangers: 1. tuotantokausi; "Doomsday I-II" Goldar myös otti kerran suurena ollessaan käteensä bussin, jossa Bulk ja Skull olivat sisälläMighty Morphin Power Rangers: 1. tuotantokausi; "Green with Evil IV".  

Kun Lord Zedd saapui toisen tuotantokauden alussa Kuuhun, Goldar hylkäsi Ritan ja vannoi uskollisuutta vain Zeddille. Lord Zedd antoikin hänelle häneltä aiemmin viedyt siipensä takaisinMighty Morphin Power Rangers: 2. tuotantokausi; "The Mutiny: Part 1". Sen jälkeen Goldar toimi aina Zeddin oikeana kätenä ja johti monia hänen operaatioitaan. Hän taisteli toistuvasti yhä Tommyä vastaan, josta oli tullut valkoinen rangerMighty Morphin Power Rangers: 2. tuotantokausi; "White Light I-II". Valkoisena rangerina Tommy voitti Goldarin yhä useammin ja Goldar joutui palaamaan Zeddin luo yleensä häpeissään. Myöhemmin Goldar oli tyrmistynyt, kun Rita palasi Kuuhun ja meni Zeddin kanssa naimisiin.Mighty Morphin Power Rangers: 2. tuotantokausi; "The Wedding I-III" Kun hän lopulta sai selville, että Rita oli käyttänyt Zeddiin rakkausrohtoa hän vaati Finsteriä luomaan siihen vasta-aineen. Goldar oli kuitenkin yhtä yllättynyt kuin muutkin, kun selvisi, että Zedd todella rakasti Ritaa.Mighty Morphin Power Rangers: 3. tuotantokausi; "The Potion Notion" Goldar ei vielä senkään jälkeen pitänyt Ritasta. Hän joutui usein myös taistelemaan Ritan veljen Rito Revolton rinnalla, jonka tyhmyys inhotti Goldaria. 

Goldar oli myös tärkeässä roolissa Lord Zeddin suunnitelmassa valjastaa kadonneet Shogunzordit omaan käyttöönsä. Goldar voitti Ninjorin taistelussa, jonka jälkeen Zedd sai Ninjorin vangiksi ja pystyi käyttämään häntä Shogunzordien voimanlähteenä.Mighty Morphin Power Rangers: 3. tuotantokausi; "Changing of the Zords I" Goldar auttoi myös kaappaamaan Kimberlyn.Mighty Morphin Power Rangers: 3. tuotantokausi; "Changing of the Zords II" 

 Mighty Morphin Alien Rangers 
Minisarjassa Mighty Morphin Alien Rangers Goldar ja Rito asettivat pommin räjähtämään rangereiden komentokeskuksen ulkopuolella, mutta Alpha 5 ehti purkamaan sen juuri ajoissa.Mighty Morphin Alien Rangers: Jaksot 1-2: "Alien Rangers of Aquitar I-II" Goldar ja Rito onnistuivat varastamaan myös Power Rangereiden ninjakolikot. Sen jälkeen Rita ja Zedd tuhosivat ne, joten Power Rangereiden siihen asti käyttämät voimat olivat lopullisesti mennyttä.Mighty Morphin Alien Rangers: Jakso 3: "Climb Every Fountain" Vähän myöhemmin kaksikolle annettiin uusi tilaisuus räjäyttää komentokeskus. He saivat Zeddin löytämän kartan komentokeskuksen alaisista kellareista ja heidän oli tarkoitus viedä pommi komentokeskuksen alla sijainneeseen varastoon.Mighty Morphin Alien Rangers: Jakso 5; "Attack of the 60' Bulk" He onnistuivat tehtävässään, kun komentokeskus lopulta räjähti pommin voimasta palasiksi. Kaaoksen keskellä he varastivat myös rangereiden voimakkaan Zeokristallin.Mighty Morphin Alien Rangers: Jakso 10: "Hogday Afternoon II"

 Power Rangers Zeo 
Pian sarjan Power Rangers Zeo alettua kuitenkin selvisi, että Goldar ja Rito olivat komentokeskuksesta lähtiessään pudottaneet Zeokristallin ja kulkivat muistinsa menettäneinä pitkin Angel Groven katuja. Goldar oli menettänyt myös siipensä.Power Rangers Zeo: Jakso 1; "A Zeo Beginning I" Vähän sen jälkeen he kohtasivat Bulkin ja Skullin ja ryhtyivät turvapaikkaa vastaan heidän avustajikseen.Power Rangers Zeo: Jakso 2; "A Zeo Beginning II" Lopulta Lord Zedd ja Rita Repulsa kuitenkin löysivät kätyrinsä ja palauttivat heidän muistinsa ja Goldarille myös hänen siipensä.Power Rangers Zeo: Jakso 34; "A Golden Homecoming" Goldar palasi sen jälkeen Zeddin ja Ritan kätyriksi ja auttoi heitä heidän yrityksissään syrjäyttää roboteista koostunut avaruusrotu Machine Empire. 

 Power Rangers: Super Legends 
Goldar toimi päävihollisena Power Rangers: Super Legends -pelin Mighty Morphin Power Rangersia käsitelleessä osuudessa. Hänet nähtiin ensimmäisen kerran valittamassa Ritalle, kuinka hän joutui aina tekemään kaikki likaiset työt. Yhtäkkiä Lord Zedd ilmestyi aika-aukosta ja määräsi hänet saastuttamaan Angel Groven vesijohtoverkoston, jotta kaikki kaupungin asukkaat muuttuisivat heitä totteleviksi zombeiksi. Goldar noudatti Zeddin käskyä, mutta Power Rangerit olivat aivan hänen kannoillaan. Takaa-ajo päättyi Angel Groveen, jossa Goldar on valmiina saastuttamaan vesijohtoverkoston kunnes Power Rangerit pysäyttävät hänet. Sen jälkeen hän kasvoi suureksi, mutta hävisi lopulta taistelun Megazordia vastaan. 

Lähteet

Luokka:Power Rangersin hahmot
Luokka:Mighty Morphin Power Rangers
Luokka:Power Rangers Zeo
Luokka:Televisiohahmot
Luokka:Superroistot
Luokka:Kuvitteelliset miekkailijat